text: [{"text_idx": "#000000", "text": "Oyggin Balabac, sum vit i\u0301 mong a\u0301r kalla\u00f0u okkara heim, er i\u0301 u\u0301tsynningshorninum av Filipsoyggjunum, beint nor\u00f0an fyri marki\u00f0 millum Filipsoyggjarnar og Malaisia. \u00d8ki\u00f0 sunnan og eystan fyri Balabac hevur gj\u00f8gnum \u00f8ldirnar veri\u00f0 tiltiki\u00f0 \u2013 og er ta\u00f0 enn i\u0301 dag \u2013 fyri sjo\u0301r\u00e6naravirksemi."}, {"text_idx": "#000002", "text": "Lat meg eisini nevna, at sjo\u0301r\u00e6naravirksemi\u00f0 a\u0301 Balabaclei\u00f0ini er ikki li\u0301ka o\u0301gvusligt sum ta\u00f0, i\u00f0 f\u00f8royingar i\u0301 uttanlandasigling hava uppliva\u00f0 fram vi\u00f0 Afrikastrondini. Sjo\u0301r\u00e6naravirksemi\u00f0 a\u0301 Balabaclei\u00f0ini er fyri ta\u00f0 mesta tengt at a\u0301lopum a\u0301 ba\u0301tar, sum hava veri\u00f0 og smugla\u00f0 timbur og anna\u00f0 til Malaisia og nu\u0301 eru a\u0301 veg heim aftur fullir i\u0301 pengum."}, {"text_idx": "#000003", "text": "Balabac eins og hinar oyggjarnar t\u00e6tt vi\u00f0 Malaisiska marki\u00f0 hava alti\u0301\u00f0 veri\u00f0 kendar fyri at vera ein smuglarami\u00f0depil. Menn hava sagt m\u00e6r fra\u0301, hvussu sjo\u0301r\u00e6narar i\u0301 rasaraba\u0301tum eru komnir eftir teimum. Skjo\u0301ta teir ikki a\u0301varingarskot, leypa sjo\u0301r\u00e6nararnir a\u0301, og ta\u0301 er endin ikki go\u0301\u00f0ur."}, {"text_idx": "#000004", "text": "Ein dagin kom ein fremmandur ma\u00f0ur og spurdi, um eg kundi trekkja eina tonn. Sum sagt, eg kendi ikki mannin, men fr\u00e6tti seinni, at hetta var ein tiltikin sjo\u0301r\u00e6nari."}, {"text_idx": "#000005", "text": "Me\u00f0an eg geri meg til rei\u00f0ar at trekkja tonnina, hoyra b\u00f8rnini hja\u0301 okkum fra\u0301 onkrum, at eg eri i\u0301 fer\u00f0 vi\u00f0 trekkja eina tonn hja\u0301 einum sjo\u0301r\u00e6nara. Tey blivu \u00f8ll \u00f8giliga spent og skunda\u00f0u s\u00e6r at sleppa at si\u0301ggja sjo\u0301r\u00e6naran \u2013 ein ekta\u00f0an sjo\u0301r\u00e6nara, m\u00f8guliga vi\u00f0 klaffi fyri eyga, turrikl\u00e6\u00f0i um h\u00f8vdi\u00f0, og hv\u00f8r veit, kanska hev\u00f0i hann ennta\u0301 ein kro\u0301k i\u0301sta\u00f0in fyri hond og tr\u00e6bein \u2013 ein filipinsk u\u0301tga\u0301va av Captain Hook. Ta\u00f0 var\u00f0 eitt satt vo\u0301nbrot, har var einki sjo\u0301r\u00e6naraligt vi\u00f0 manninum."}, {"text_idx": "#000006", "text": "Hetta ljo\u0301\u00f0ar helst alt sum ta\u00f0 bera reyp. Stuttligt at sleppa at reypa eitt sindur vi\u00f0hv\u00f8rt. Ta\u00f0 ke\u00f0iliga er bara, at eg fa\u0301i so ringa samvitsku av ti\u0301. Lati\u00f0 okkum spola 2000 a\u0301r aftur eftir, flyta okkum til Mi\u00f0alhavi\u00f0 og geva Paulusi or\u00f0i\u00f0 (2. Kor. 11.26):"}, {"text_idx": "#000007", "text": "\u201eNo\u0301gv havi eg fer\u00f0ast; eg havi veri\u00f0 i\u0301 vanda av a\u0301um, i\u0301 vanda millum ra\u0301nsmenn, i\u0301 vanda av fo\u0301lki mi\u0301num, i\u0301 vanda av heidningum, i\u0301 vanda i\u0301 by\u0301i, i\u0301 vanda i\u0301 oy\u00f0im\u00f8rk, i\u0301 vanda a\u0301 sjo\u0301gvi, i\u0301 vanda millum falskar br\u00f8\u00f0ur,\u201c"}, {"text_idx": "#000008", "text": "Ta\u0301 i\u00f0 Paulus sigur \u201ei\u0301 vanda a\u0301 sjo\u0301gvi\u201c meinar hann kanska eisini vi\u00f0 vanda av sjo\u0301r\u00e6narum. S\u00f8gufr\u00f8\u00f0ingar siga, at vandin fyri sjo\u0301r\u00e6narum hev\u00f0i veri\u00f0 serliga sto\u0301rur, a\u0301\u00f0renn ro\u0301mverjar komu framat; men ta\u00f0 merkir ikki, at har var vandaleyst, ta\u0301 i\u00f0 Paulus fer\u00f0a\u00f0ist millum lond. Kanska sum a\u0301 Balabac. Vandin var ikki so sto\u0301rur sum fyrr, men hann var har enn."}, {"text_idx": "#000009", "text": "Og eins og tu\u0301 ikki kanst siga, hv\u00f8r er sjo\u0301r\u00e6nari og ikki a\u0301 Balabac, so hevur ta\u00f0 eisini veri\u00f0, ta\u0301 i\u00f0 Paulus fer\u00f0a\u00f0ist. Okkurt kundi alti\u0301\u00f0 henda."}, {"text_idx": "#000010", "text": "Minnir hetta okkum ikki um fer\u00f0ina um li\u0301vsins hav?"}, {"text_idx": "#000011", "text": "B\u00f8rnini hildu at tey vistu, hvussu ein sjo\u0301r\u00e6nari a\u0301tti at si\u0301ggja u\u0301t. Gera vit ikki ofta sama feilin? Vit halda, at vit vita, hvussu vandarnir, sum koma a\u0301 okkum, eiga at si\u0301ggja u\u0301t. Men ta\u00f0 vita vit als ikki!"}, {"text_idx": "#000012", "text": "Og so ein tanki afturat. Hvi\u0301 u\u0301tsetti Paulus seg fyri at koma i\u0301 vanda av sjo\u0301r\u00e6narum? Ju\u0301, hann gj\u00f8rdi ta\u00f0, ti\u0301 Jesus hev\u00f0i sagt (Mark. 16.15):"}, {"text_idx": "#000013", "text": "\u201eFari\u00f0 u\u0301t i\u0301 allan heimin og pr\u00e6diki\u00f0 evangelii\u00f0 fyri \u00f8llum skapninginum!\u201c"}, {"text_idx": "#000014", "text": "Og ta\u00f0 er ta\u00f0 sama i\u0301 dag. Bo\u00f0i\u00f0 at fara stendur enn vi\u00f0. \u2013 Og vandarnir? Ju\u0301, teir eru har enn."}, {"text_idx": "#000017", "text": "Ny\u0301ggjastu u\u0301r Lurta og hygg"}]